kardosdrur/scandi-wiki huggingface dataset:
Brøndby Strand

Brøndby Strand er en bydel i Storkøbenhavn, beliggende under Region Hovedstaden i Brøndby Kommune. Hele kommunen har . Området karakteriseres især af en række højhuse, samt tæt-lav-bebyggelse, der er opført i nærheden af Brøndby Strand Station i årene 1950-1980.

Området var oprindeligt et sommerhuskvarter, hvor folk fra Københavns middelklasse tog på ferie om sommeren.

Blandt bebyggelserne er Brøndby Strand Parken den største med ca. 75 % af bydelens indbyggerne. Den er opført 1969-1974, og består af 12 højhuse som er opdelt i fire afsnit med hver tre højhuse i 15 etager, nogle 'gårde' med byggeri op til 3. sal, samt et mindre antal rækkehuse. Bebyggelsen er opført i et samarbejde mellem fire boligselskaber: Brøndby Boligselskab, Boligselskabet Tranemosegård, Postfunktionærernes Andelsboligforening og Brøndby Almennyttige Boligselskab (nævnt efter boligafdelingernes placering fra vest mod øst).

I de første år var der problemer med at få lejet alle lejlighederne ud, men da infrastrukturen kom på plads med Brøndby Strand Station (åbnet 1972) og butikscenter (indviet december 1978), blev alle lejemål udlejet.

De fem østligste højhuse var fuget med en PCB-holdig fugemasse, og stod ikke til at redde, så de blev rømmet med nedrivning for øje, og beboerne genhuset. Nedrivningen af højhusene skete i 2022 og 2023.

Andelen af beboere med sociale problemer er forholdsvis stor. Ca. 53 % af beboerne er flygtninge, indvandrere eller efterkommere af disse.

Bydelen har desuden butikker, bazarer, institutioner, skoler og sportsanlæg samt en kirke, Brøndby Strand Kirke, der blev indviet i 1984.

Brøndby Strand er et meget multikulturelt sted, da der er repræsentanter for over 80 forskellige lande.

Selve stranden i Brøndby Strand var oprindeligt ikke optimal, på grund den ringe vanddybde, og i sidste halvdel af 1970'erne blev Køge Bugt Strandpark etableret. Den blev indviet d. 8. juni 1980 og gav området et betydeligt løft med søer, en god sandstrand og fire lystbådehavne.

Skole 
I bydelen er der en skole, Brøndby Strand Skole. Skolen er en sammensætning af byens tre tidligere skoler:

 Brøndby Strand Skole på Strandskolevej
 Langbjergskolen (tidligere skole) i Tybjergparken
 Søholtskolen (en del af Brøndby Strand Skole) i Dyringparken

Skolen er delt op i to matrikler: 0-3. Klasse på Brøndby Strand Skole. 4-9. Klasse på Søholtskolen.

Kendte personer fra Brøndby Strand 
Medlemmerne af bandet Outlandish, sangeren Burhan G, rapperen Sivas og fodboldspilleren Dennis Flinta er opvokset i Brøndby Strand.

Se også

Litteratur 
 Fra fiskerleje til højhus – historien om Brøndby Strand, red. Kim Tverskov og Henning Sørensen (Brøndby Lokalarkiv, 2000)

Kilder
Frit Oplysningsforbund

Frit Oplysningsforbund (FO) var et landsdækkende oplysningsforbund, der blev oprettet i 1952 af Det Radikale Venstre.

Formålet med FO var at udbyde aftenhøjskolefag for at styrke den mellemfolkelige forståelse.

FO begyndte i 1958 at tilbyde enkeltfagsundervisning for voksne i 8.-, 9.- og 10.-klasses-fag og fra 1968 også i hf-fag. Initiativet blev til Oplysningsforbundenes Forberedelseskursus, der blev drevet sammen med de andre oplysningsforbund, AOF, LOF og FOF. I 1978 overtog amterne driften af forberedelseskurserne.

Siden 2004 har FO været en del af folkeoplysningsnetværket Fora, der desuden består af foreninger der tidligere hørte under Dansk Husflidsselskab. FO har siden da kun været navnet på enkelte lokale oplysningsforbund, bl.a. FO Århus.

Eksterne henvisninger 
 Fora's hjemmeside 

Foreninger fra Danmark
Etableret i 1952
Ophørt i 2004
Oplysningsforbund
Deutsche Volksunion

Deutsche Volksunion er et nationalistisk, højreekstremistisk politisk parti i Tyskland. 

Partiet blev grundlagt af forlæggeren Gerhard Frey som en uformel sammenslutning i 1971 og etableret som parti i 1987. Økonomisk er partiet i høj grad afhængig af stifteren. Partiet overvåges af den tyske efterretningstjeneste, Verfassungsschutz. 

Partiet er ved valgene til Bundestag aldrig kommet over spærregrænsen på fem procent af stemmerne, men har dog vundet pladser i adskillige delstatsparlamenter. 

I forbindelse med delstatsvalgene i 2004 indgik partiet en samarbejdsaftale med det højreekstremistiske Nationaldemokratische Partei Deutschlands. Aftalen indebar, at kun ét af partierne stillede op i delstaterne Brandenburg og Sachsen. Begge partier klarede spærregrænsen i deres respektive delstater; DVU fik 6,1 procent i Brandenburg og NPD fik 9,2 procent i Sachsen. Efter dette valg, dannede partierne en uformel alliance forud for valget til Bundestag i 2005. Ved valget opnåede partierne, der opstillede på fælles liste, dog kun 1,6 procent af stemmerne.

Eksterne henvisninger 

 Deutsche Volksunions hjemmesideΏ 

Politiske partier i Tyskland
Etableret i 1987
STS-26

STS-26 var Discoverys syvende rumfærge-mission.
Opsendt 29. september 1988 og vendte tilbage den 3. oktober 1988.
Missionen blev kaldt "Return to flight" (genoptagelse af flyvning), det var den første flyvning, efter Challenger-ulykken i 1986. Challenger var 2 år før var styrtet ned under opsendelsen.

Missionen satte kommunikationssatellitten Tracking and Data Relay Satellite (TDRS-3) i kredsløb.

Rumfærgerne var redesignet efter omfattende anbefalinger fra Rogers-kommissionen  .

Besætning 
   Frederick H. Hauck (kaptajn)
   Richard C. Covey (pilot)
   John M. Lounge (1. missionsspecialist)
   George D. Nelson (2. missionsspecialist)
   David C. Hilmers (3. missionsspecialist)

Eksterne henvisninger 

 STS-26 NASA 
 Tracking and Data Relay Satellite System (TDRSS)  NASA 

Rumfærgeprogrammet
Anton Nielsen

Anton Lauritz Nielsen (5. maj 1827 i Sneslev ved Fuglebjerg – 6. marts 1897 i Øster Skerninge) var en dansk forfatter.

Han blev uddannet lærer fra Jonstrum Seminarium i 1848. Nielsen debuterede i 1860 med novellen En Mormonhistorie i novelle-/korthistoriesamlingen Flinchs Almanak og debutede efterfølgende år på bogform med bogen Fra landet udgivet som noveller i 3 bind i årene fra 1861-1863.

Han har forfattet Hyrdedrengen (1861) som bl.a. bruges i litteraturundervisning på gymnasieniveau.

Han blev i 1857 gift med Inger Elisabeth Gøtzche.

Han er begravet på Ollerup Kirkegård.

Litteratur 
 Anders Gommesen, "Breve fra Anton Nielsen (1868-1874)", s. 3-34 i: Ollerup Højskole – Elevforeningens Aarsskrift, 1919.

Eksterne henvisninger 
 
 

 

Novelleforfattere fra Danmark
Dansksprogede forfattere fra Danmark
Danskere i 1800-tallet
Digtere fra Danmark
Skolefolk fra Danmark
Rette mich

"Rette mich" () er titlen på den tredje single fra det tyske band Tokio Hotel. Nummeret blev i første omgang udgivet på albummet Schrei (2005) og genindspillet og udgivet som single i 2006.

Hitlister 
{| class="wikitable"
! width="240" |Hitliste (2007) !! Højeste placering
|-
|align="left"|Østrig (Ö3 Austria Top 40)
|align="center"|1
|-
|align="left"|Tyskland (Media Control)
|align="center"|1
|-
|align="left"|Schweiz (Schweizer Hitparade)
|align="center"|6
|-

Referencer

Eksterne henvisninger 
Musikvideo: Rette mich

Sange fra 2005
Bisamberg (bjerg)

Bisamberg er et 358 meter højt bjerg i Niederösterreich, hvis sydlige udløb når til Wiens 21. bezirk (Floridsdorf).

Geografi 
Det meste af Bisamberg ligger i kommuneområdet af samme navn, Bisamberg. Derudover ligger bjerget også delvist i kommunerne Langenzersdorf og Hagenbrunn såvel som i Wiens bydel Floridsdorf.

Mod syd falder bjerget stejlt mod Donau og udgør sammen med det overforliggende bjerg Leopoldsberg Donaus gennemløb gennem Wienerporten. Geologisk er bjerget en fortsættelse af flyschzonen i Wienerwald nord for Donau. Egeskov og småflora med pannonisk islæt udgør den væsentligste bevoksning. Ydermere har de Lössdækkede skråninger været brugt til vinavl i århundreder.

Historie 

Bisamberg har været beboet i årtusinder. Fund fra den ældre og den yngre stenalder giver her eksempler på de ældste beviser for kobberarbejder i Østrig. I slutningen af den yngre stenalder var der også stadig en keltisk koloni på bjerget.

Bjerge i Østrig
Krympeflex

Krympeflex er en betegnelse for en række isolationsprodukter, mest i form af krympeslanger, endemuffer og loddemuffer, der krymper ved opvarmning. De er primært benyttet i industrien, men også private benytter dem til eksempelvis motorer, elektrisk isolering og samling af kabler. 

Krympeegenskaberne fremkommer ved at produktet bestråles i sin oprindelige størrelse. Efter bestråling opvarmes og oppustes emnet til den nye størrelse. Ved opvarmning , hvormed krympeeffekten fremkommer.

Krympeegenskaberne fremkommer når produktet – oftest lavet i polymeren PO-plastik – bliver opvarmet. Herved trækker molekylerne sig sammen til den oprindelige størrelse og produktet krymper.

Eksterne henvisninger 

Plast
Indpakning
Z-Wave

Z-Wave er en trådløs radio-kommunikations protokol, udviklet af det danske firma Zensys og Z-Wave alliancen. Den er designet til styring og overvågning af elektriske apparater og sensorer i hjemmet. Z-wave er designet med lav båndbredde og lav strømforbrug for øje.

Z-wave kan bruges til at fjernbetjene et apparat (f.eks. en kaffemaskine) men også at overvåge samme, så man på afstand kan se om denne er tændt – evt. via internettet. Radioteknologien udnytter at hvert apparat kan både sende og modtage signaler og derved fungerer som hub – hvorved et apparat kan fjernstyres gennem andre uden at have tæt kontakt til fjernbetjeningen.

Z-wave er konkurrent til ZigBee og IHC Wireless.

Miljøer 
Z-wave er beregnet til følgende:
 Fjernbetjening og overvågning af lys og lysdæmpere
 Fjernbetjening og overvågning af gardiner, solskærme og læreder
 Fjernbetjening og overvågning af rumtemperatur, ventilation, air-condition.
 Alarmer (røg, fugt, vandstand, frost, brand)
 Adgangskontrol til hus/værelser
 Overvågning og sikkerhed
 "Stemning", der giver mulighed for at lave forskellige opsætning af de tilsluttede apparater: Dette giver mulighed for at skabe en bestemt lysstemning i stuen ved filmkiggeri eller tænde en dæmpet "lyssti" fra soveværelset til toilettet om natten.

Teknik 
Z-wave har en relativt lille båndbredde på 40 kbit/s

Eksterne henvisninger 
 Z-Wave Alliance
 Sikkerhed i Z-Wave

Trådløse datanet
Dødens Triumf

Dødens Triumf er en dansk ballet fra 1971 med koreografi af Flemming Flindt og musik af Thomas Koppel indspillet af Savage Rose. Libretto af Flemming Flindt, efter Eugène Ionescos skuespil Jeux de massacre.

Balletten blev uropført af Den Kongelige Ballet, først som tv-udsendelse på DR i 1971, dernæst som forestilling på Det Kongelige Teater i 1972. Hovedrollen blev danset af Vivi Flindt, og Flemming Flindt medvirkede.

Balletten vakte stor opsigt, dels pga. dens opsigtsvækkende nøgendans, dels pga. den iørefaldende musik med The Savage Rose, der blev udgivet på plade.

Jeux de massacre 
Ionesco arbejdede på stykket i fyrre år, under forskellige titler, såsom "Pesten", "Epidemien i byen" og "Dødens triumf". Den endelige titel, Jeux de massacre, er navnet på et spil som plejer at findes på markedspladser og i tivoli. Spillet går ud på at ramme og vælte bevægelige dukker. De fleste af Ionessco’s stykker bygger på hans egne ideer og materiale. Til dette stykke har han dog hentet sit stof fra Daniel Defoes bog "Pestens år" fra 1722, en veldokumenteret beskrivelse af en pestepidemi i London 1665.  

Stykket havde premiere den 11. september 1970 på Théâtre Montparnasse med instruktion af Jorge Lavelli.

Resume 
En mærkelig og ukendt epidemi rammer en lille, almindelig by. Alle dør eller er bange for at dø. Fra da af skilles alle samfundsklasser og undgår hinanden af frygt for smitte.

Opsætninger 
1971 DR
1972 Det kgl. Teater
1979 Cirkusbygningen
1994 Det kgl. Teater
2002 Østre Gasværk

Opbygning 
Byen vågner
Nattemøde og flugt
Det isolerede hus
Selvudslettelse
Fængslet
Forberedelse til dans
Det hemmelige bal
Soldaterexercits
De to gamle
Alderdommen
Dødens by
Modebutikken
Branden

Noter

Eksterne henvisninger 

Balletter af Flemming Flindt
Richard Garfield

Richard Channing Garfield, Jr. (født den 26. juni 1963 i Philadelphia, Pennsylvania, USA) er en amerikansk matematikprofessor og spildesigner. Hans mest kendte spil er samlekortspillet Magic: The Gathering, som startede hele spilgenren.

Ud over Magic: The Gathering har Richard Garfield skabt flere andre samlekortspil: Netrunner, BattleTech CCG, Vampire: The Eternal Struggle, The Great Dalmuti, Dilbert: Corporate shuffle (en Great Dalmuti-variant med Dilbert-kort), Filthy Rich og Star Wars Trading Card Game. 

Richard Garfield har også designet brætspil: RoboRally, Pecking Order og Rocketville. Han var desuden en af fem designere, som deltog i konceptet Stonehenge (udkom i 2007), hvor designerne fik de samme basale byggesten til at designe hver deres spil.

Se også 
 Samlekortspil
 Magic: The Gathering

Noter 

Matematikere fra USA
Laaer Berg

Laaer Berg i hverdagssprog også kaldet Monte Laa er en bakke beliggende i den sydlige udkant af Wien i 10. bezirk, Favoriten. På sit højeste punkt er det 251 m højt.

Geografi 
Bjerget går i vest over i det noget lavere Wienerberg. Ved denne overgang og på Laaer Berg selv finder man delvise bebyggelser og beboelsesanlæg. Den sydlige skråning af bjerget dækkes det stort set af rekreationsparken Laaer Berg, også kaldet Kurpark Oberlaa, der kom frem i forbindelse med Wiener Internationalen Gartenschau (WIG) i 1974. Ved den sydlige fod af bjerget ligger de to byer Oberlaa og Unterlaa, efter hvilke bjerget er opkaldt. Floden Liesing der ligger i syd skaber bjerget naturlige afslutning. Østskråningen af bjerget bliver benyttet til vinavl. Den nordlige del af bjerget er præget af det beskyttede landområde Laaer Wald. På nordsiden, der grænser op mod det tætbebyggede byområde, er flere Erhvers- og beboelsesanlæg blevet bygget siden 2006 i forbindelse med et bybebyggelsesprojekt kaldet Monte Laa.

Laaer Berg bliver besøgt af mange wienere takket være sine mange rekreationsområder. Besøgene centreres blandt andet om de mange Heuriger i Oberlaa og Unterlaa, kurbade i Kurpark Oberlaa såvel som den lille forlystelsespark Böhmischer Prater i udkanten af Laaer Wald. 

Bjerge i Østrig
Wiens geografi
Lainzer Tiergarten

Lainzer Tiergarten er et 24,50 km²  naturreservat i det sydvestlige hjørne af Østrigs hovedstad Wien, hvor 80% er dækket af spredt skov. Området daterer sig tilbage til 1561, hvor Ferdinand I af Østrig oprettede det som et indhegnet jagtområde for sin familie. Siden 1919 har det været åbent for offentligheden. Dets navn er afledt af dets beliggenhed ved distriktet Lainz i 13. bezirk Hietzing og fra Tiergarten, der på tysk betyder dyrehave eller zoo.

Beliggenhed 
Lainzer Tiergarten er beliggende primært i Wiens 13. bezirk Hietzing og en lille del i Laab im Walde, Niederösterreich. Floden Wien løber på dets nordside og Liesingerbach på dets sydside.

Historie 
Lainzer Tiergarten blev oprettet af Kejser Ferdinand I i 1561, hvor området var indhegnet med et træhegn for at skabe et privat jagtområde for kejserens familie. I 1781 blev træhegnet erstattet af en stenmur. Efter Østrig-Ungarns fald blev området til offentligt naturreservat, hvilket det er forblevet lige siden med undtagelse af perioden fra 1940 til 1955, hvor området var lukket fuldstændigt. Indtil år 1973 måtte man betale entre for at komme på området, men siden da har det været åbent til fri benyttelse.

En stor del af Lainzer Tiergarten gik tabt efter 1. verdenskrig, da den såkaldte Friedenstadt ("Fredsby"), et nabolag blev konstrueret i dets østlige del. Den gamle mur kan stadig ses i Hörndlwald øst for Lainzer Tor.

Gundet konstruktionen af Westautobahnen i 1960'erne gik det nordvestlige hjørne af reservatet ligeledes tabt. Denne gang kom der dog en kompensation i form af, at en del af Laaber Wald, som er i det sydvestlige hjørne, blev indlemmet i reservatet.

Dyreliv 
I dag er Lainzer Tiergarten hjem for mellem 800 og 1.000 vildsvin, 200 til 250 dådyr, cirka 700 af en art af caprinaer og 80 til 100 kronhjorte.

Referencer 
 Geschichte des Lainzer Tiergartens  
 Karl Johann Tichy, Hannes Mayer: "Das Eichen-Naturschutzgebiet Johannser Kogel im Lainzer Tiergarten, Wienerwald". Sonderdruck aus: Centralblatt für das gesamte Forstwesen, Jahrgang 96. 1979, Heft 4. Österreichischer Agrarverlag, Vienna, 1979.

Kilder

Eksterne henvisninger 

 Lainzer Tiergarten 
 Kort
 Åbningstider

Wiens geografi
Dyreparker
Bygninger, konstruktioner og anlæg i Wien
Frøstruphave Efterskole

Frøstruphave Efterskole er en efterskole beliggende i Vestjylland ved Frøstrup i Lunde Sogn. Skolen ligger cirka 15 km nord for Varde og er oprettet den 1. august 1983 af Kirkelig Forening for Indre Mission og KFUM/KFUK i Vestjylland. Skolens nuværende forstanderpar er Inge Vigsø Østerby og Anders Østerby. Skolen lægger vægt på de kristne værdier. 

Hvert elevhold består af op til 135 elever, som er fordelt 9. og 10. klassetrin, samt den såkaldte Grøn Gren, som er en specialklasse. En stor del af eleverne vælger at gå to år på skolen. Kønsfordelingen er cirka 50/50.

Skolens øverste myndighed er skolens bestyrelse. 
Bestyrelsen består af 9 personer som vælges af skolens repræsentantskab.
Det er bestyrelsens opgave at fastlægge skolens linjer og lægge planer for skolens fremtid.

Skolens forstanderpar

1983 - 1998: Birthe og Per Søgaard

1998 - 2002: Birthe og Preben Nedergaard

2002 - 2012: Margit S. og Erik Back Pedersen

2012 - 2017 (31/12): Karen B. og Ole Korsholm Nielsen

2018 (19/2) - : Inge V. og Anders Østerby

Ekstern henvisning 

 Skolens hjemmeside 

Efterskoler
Bygninger, konstruktioner og anlæg i Varde Kommune
Etableret i 1983
Bank Austria

Bank Austria Creditanstalt AG (BA-CA) er den største bankvirksomhed i Østrig med hovedsæde i hovedstaden Wien. Størstedelen af aktierne i banken har siden 2007 været ejet af UniCredit. For tiden har UniCredit Group 96,35 % af aktierne og resten er i frit omløb gennem notering på Wiener- og Warschauer Börse.

Banken er udover at være stærk i Østrig også stærk i de mellem- og østeuropæiske lande. Disse markeder udgjorde i 2006 20 % af overskudet på 3,272 mia Euro. Af de 30.993 medarbejdere var 64% beskæftiget i udlandet per slutningen af 2006.

Siden starten af 2007 har BA-CA været ansvarlig for styringen af en del af UniCredits datterselskaber. BA-CA er derigennem synlig i 20 lande, hvori de førhen ikke havde virksomhed. I otte af disse lande har UniCredit selv endnu ikke nogle filialer. BA-CA kunne dog ikke beholde sin forretning i Polen, hvor de gennem datterselskabet Bank BPH var særdeles godt repræsenteret.

Banker fra Østrig
Mikkel Drexel

Mikkel Drexel (født 1. marts 1976) er en dansk tidligere målmand i fodbold. Han har senest spillet for AB.

Tidligere klubber: Køge Boldklub, Esbjerg fB, Lyngby Boldklub og AB

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Caroline Schaffalitzky de Muckadell

Caroline Schaffalitzky de Muckadell (født 1972) er uddannet cand. phil. i filosofi ved det tidligere Odense Universitet, nu kendt som Syddansk Universitet. Herfra er hun også PhD i filosofi og nu ansat som lektor med bl.a. religionsfilosofi som felt. I 2002 fik hun undervisningsprisen fra Det Humanistiske Fakultet ved Syddansk Universitet.

Bibliografi 
 Løgstrups etik. En moralfilosofisk blindgyde, Gyldendal, 1997.
 Filosofiske grundpositioner. To kapitler: "Videnskabens teorier" og "Retfærdig fordeling", Gyldendal, 2000.
 Bag den politiske retorik – essays i værdikampen, Et essay: "Frihed og lovgivning – hvad må staten lovgive om?", Tiderne skifter, 2005.
 Darwin eller Intelligent design. Et kapitel: "Intelligent design for børn", Gyldendal, 2007.

Artikler 
 "Turist-guide? Anmeldelse af Nils Gunder-Hansen’s En afgrund af tillid", Kritik, 134, 1998.
 "Filosofiske øvelser", Ugeskrift for læger, Årg. 162, nr. 22, s. 3205 – 3206, 2000.
 "Anmeldelse af Simon Sjørup Simonsen’s Sundhedens filosofi", Filosofi.net, 2001.
 "Hvad pokker skal man gøre?", Moment, nr. 3, 2004.
 "Tørklæde: Frihed eller undertrykkelse", Information, 10/4, 2006.
 "Darwin eller intelligent design i skolen?", Fyns Stiftstidende, 5/6, 2007.

Filosoffer fra Danmark
Caroline
Baronesser fra Danmark
Dansksprogede forfattere fra Danmark
Fysikalisme

Fysikalisme er den filosofiske opfattelse, at alt, hvad der eksisterer, er fysisk af natur. Fysikalismen benægter med andre ord, at der eksisterer noget ikke-fysisk som en ”sjæl” eller en ”åndelig verden”.

Fysikalismen er udgået fra den logiske positivisme, der havde et mål om at oprette en enhedsvidenskab. Denne enhedsvidenskab skulle kunne udtrykke alle fænomener – også mentale fænomener - i et enkelt fysisk videnskabssprog. Alt skulle kunne ”oversættes” til fysikkens sprog, også teorier inden for litteraturvidenskab, psykologi og sociologi.

Fysikalisme er egentlig det samme som materialisme, men i vores tid foretrækker filosoffer at bruge udtrykket ”fysikalisme”. Det hænger blandt andet sammen med, at det lidt forældede ord ”materie” synes at forudsætte, at fysisk stof er solidt, stabilt og fast. Den moderne fysik har imidlertid vist, at stof snarere skal forstås som energi. Desuden har fysikken fundet ud af, at stof væsentligt består af tomt rum.

Se også 
 Materialisme
 Idealisme
 Dualisme

Referencer

Litteratur 
 Frithiof Capra: Fysikkens tao. Borgen 1980. 
 Jimmy Zander Hagen: Erkendelse og sandhed. Nordisk Forlag 2000. 
 Politikens filosofihåndbog. Af Jørgen Husted og Poul Lübcke. Politikens forlag 2001. 
 Politikens filosofileksikon. Politiken 2010. 

Filosofi
Videnskabsteori
Ontologi
Lebombo-bjergene

Lebombo-bjergene er en bjergkæde i det sydlige Afrika, som strækker sig fra Hluhluwe i KwaZulu-Natal syd for Punda Maria i Limpopoprovinsen i Sydafrika. Dele af bjergene ligger i Sydafrika, Mozambique og Swaziland. Kruger Nationalpark og Phongolo Naturreservat beskytter dele af bjergrækkerne. Kæden er omkring 800 km lang.

Bjergkæder i Afrika
Bjerge i Afrika
Sydafrikas geografi
Mozambiques geografi
Swazilands geografi
Medizinische Universität Wien

Medizinische Universität Wien er et medicinsk universitet i Østrigs hovedstad Wien. Universitetet er i den tysktalende verden førende med hensyn til antallet af studiepladser til medicinstuderende.

Historie 
Medizinische Universität Wien har eksisteret siden 1. januar 2004 som et østrigsk universitet, selvom dets historie går tilbage til middelalderen. Da Wien Universitet blev grundlagt i 1365 var det nuværende medicinske universitet en del af dette og samtidig en central del af det østrigske sundhedsvæsen på den tid. På sin tid opretholdte Maria Theresia af Østrig fakultetet på et internationalt niveau inden for dets felt. I 1784 fik fakultetet med det nybyggede Wien Almene Hospital en ny universitetsklinik.

Udskillelsen af fakultetet til et selvstændigt universitet var en del af en større strukturreform af uddannelsessystemet i Østrig iværksat af Schüssel-regeringen i 2003.

Uddannelsesinstitutioner i Wien
Universitetshospitaler
Portugisisk Indien

Portugisisk Indien (portugisisk: Índia Portuguesa eller Estado da Índia) var Portugals koloniale besiddelser i Indien. Da Indien blev selvstændig i 1947, inkluderede portugisisk Indien et antal enklaver på Indiens vestkyst. Enklaverne omfattede Goa, Daman (portugisisk: Damão), Diu samt Dadra og Nagar Haveli, som ligger inde i landet fra Daman. Portugisisk Indiens territorier omtales sommetider bare som Goa.

Historie 
Ved Indiens selvstændighed i 1947 nægtede det portugisiske styre at overdrage Portugisisk Indien til Indien. Der var gentagne diplomatiske forsøg fra indisk side på at overtale Portugal til at overdrage besiddelserne. I december 1961 invaderede Indien besiddelserne og indlemmede områderne i Indien den 19. december 1961.

Portugal anerkendte ikke Indiens overhøjhed før 1974 efter Nellikrevolutionen.

Forhenværende asiatiske lande
Etableret i 1510
Ophørt i 1961
Tidligere portugisiske kolonier
Bisamberg

Bisamberg er en by og kommunen i distriktet Korneuburg i Østrig med omkring 4.500 indbyggere. Den ligger omkring 5 km nordøst for Wien og er en del af Weinviertel i Niederösterreich. Bisamberg dækker omkring 10,71 kvadratkilometer, hvoraf 24,43 % er skov. Byen ligger for foden af det 359 meter høje bjerg Bisamberg.

Eksterne henvisninger 

 Bisambergs hjemmeside
 KO2100 Bisamberg linksamling